**POZIV ZA MEDIJE**

Poštovane, poštovani,

**ZAKLADA**

**HRVATSKE AKADEMIJE ZNANOSTI I UMJETNOSTI**

poziva Vas na

**DRUGU SVEČANU DODJELU**

**KNJIŽEVNE NAGRADE STIPANA BILIĆA-PRCIĆA**

**u utorak 10. listopada 2017., u 12 sati**

u palači Hrvatske akademije znanosti i umjetnosti

Trg Nikole Šubića Zrinskog 11, Zagreb

P r o g r a m

Uvodna riječ:

akademik ZVONKO KUSIĆ, predsjednik Hrvatske akademije znanosti i umjetnosti

akademik VELIMIR NEIDHARDT, predsjednik Upravnog odbora Zaklade HAZU

Predstavljanje dobitnice Književne nagrade Stipana Bilića-Prcića:

akademik PAVAO PAVLIČIĆ, tajnik Razreda za književnost HAZU

Dodjela nagrade:

akademik VELIMIR NEIDHARDT , predsjednik Upravnog odbora Zaklade HAZU

MARINA ŠTANCL, dipl. iur, ravnateljica Zaklade HAZU

Riječi zahvale dobitnice nagrade:

ANKA ŽAGAR

Dobitnica *Književne nagrade Stipana Bililća-Prcića* je pjesnikinja **Anka Žagar** za djelo PJEVAJU RAZLIKE TIHOTAPKE (Meandarmedia, Zagreb, 2015.).

*„Govoriti o jezičnosti hrvatskoga pjesništva osamdesetih godina jedva da je još tautologija. Kad je riječ o nekom pjesniku iz toga vremena, tu tautologiju, međutim, kritika mora dekonstruirati da bi došla do osnovnoga pjesničkog teksta i djelotvornosti jezika u njemu. To svakako vrijedi za Anku Žagar, u koje je iskustvo jezika totalno i primjerno u njezinoj pobuni protiv slovničkog pravogovora, kao i po otklanjanju svake književne regulative. Ni semantički konkretizam sa svojim programom, ideologijom i sebi svojstvenim vitalizmom ne uspijeva je potpuno uvjeriti.*

*Naprotiv, nakon najsvjetlijeg i najoptimističnijeg stiha nove poezije, “napišem šuma i bude šuma”, autorica će nastaviti zaključkom: “mene je strah / zato pjevam”. Anka Žagar piše iz tjeskobe. I zato što je pisanje tjeskoba.*

*Može li onda pisanje biti protutjeskoba kao što bi postulirao semantički konkretizam? Pred jezikom Anka Žagar nalazi se kao pred nekom nepoznatnom silom – kao djevojčica sa šibicama pred neprozirnim elementarnim počelom, zvala ga ona šumom ili morem, ili mislila ga kao tekst i strah pred ispisivim.“*

*akademik Zvonimir Mrkonjić*

Srdačno Vas pozdravljamo, zahvaljujemo na suradnji i očekujemo Vaš dolazak.

Ured za odnose s javnošću i medije HAZU

Gordana Poletto Ružić